Šarkija (muhafaza)
<s>Šarkija ( / Muhafzet Al-Sharqiyya, je jedna od 27 muhafaza na koje je Egipat administrativno podjeljen.</s>

<s>Geografske karakteristike</s>

<s>Muhafaza Šarkija se nalazi u Donjem Egiptu, u istočnom dijelu Delte Nila.</s><s>Prostire se od Kaira sve do Sredozemnog mora, odnosno do boćate lagune Manzala na sjeveroistoku.</s><s>Površinom je mala, ima 4,911 km², ali je vrlo gusto naseljena jer ima 7,332,169 stanovnika.</s><s>Po tom parametru je treća u zemlji nakon muhafaza Kairo i Giza.</s><s>Oko 77% stanovnika živi na selu, a 23% po gradovima.</s>

<s>Administrativna podjela</s>

<s>Muhafaza Šarkija je administrativno podjeljena na 22 distrikta; Abu Hamad, Abu Kebir, Huseinija, Ibrahimija, Kanajat (urbani), Kurejn (urbani), Nova Salhia (urbani), Avlad Sakr, Zakazik 1(urbani), Zakazik 2 (urbani), Zakazik, Bilbejs, Dijarb Negm, Fakous (urbani), Fakous, Hihja, Kafr Sakr, Ramadan (urbani), Ramadan 2 (urbani), Maštol El Suk, Minja El Kamh, Minšat Abu Omar i Tanis.</s>

<s>Najveći urbani centar je Zakazik koji je administrativni centar muhafaze.</s>

<s>Historija</s>

<s>Prije nego što je podijeljen za vladavine Fatimida, teritorij Šarkije obuhvaćao je puno veći prostor Delte Nila, nakon tog je 1315. izdvojen južni dio i stvorena Muhafaza Kaljubija.</s><s>Za srednjeg vijeka Šarkija je bila poznata po brojnim koptskim i arapskim ustancima, ali i kao invazijska ruta stranih vojski.</s><s>Sve do kraja 19. vijeka prijestolnica Šarkije bio je utvrđeni grad Bilbejs, koji se nalazi 50 km sjeveroistočno od Kaira, tad je zamjenjen 22 km udaljenijom raskrsnicom važnih pruga - Zakazikom.</s>

<s>Privreda</s>

<s>Dobro navodnjavana aluvijalna ravnica vrlo je plodna pa se uzgaja; pšenica, riža, soja, kukuruz, pamuk, kikiriki, sezam i agrumi.</s><s>Dobro je razvijeno i peradarstvo.</s><s>Na bazi tog razvijena je i prehrambena industrija, uz to ima i tvornica elektroindustrija.</s>

<s>Šarkija je premrežena brojnim kanalima, među njima je najvažniji Kanal Ismailia, koji ide od Zakazika na zapadu do Ismailije na Sueskom kanalu.</s>

<s>Izvori</s>

<s>Vanjske veze</s>

<s>Službene stranice 
 Al-Sharqiyyah Governorate</s>

<s>Administrativna podjela Egipta</s>

